
ΠΕΡΙΕΧΟΜΕΝΑ 

ΔΙΑΤΑΓΜΑΤΑ 

Έγκριση σύσταση του κοινωφελούς ιδρύματος με την 
ε-ωνομία «ΙΔΡΥΜΑ ΟΡΟΥΣ ΣΙΝΑ» και κύρωρη του 
οργανισμού αυτού.·.1 

Κύρωση οργανισμού τον. υπέρ τοο Δήμου Κολινδρού - Πιε¬ 
ρίας, κεφαλαίου αυτοτελούς διαχείρισης με την επω¬ 
νυμία «ΚΓΠ ΑΡΙΣΣΟΠ Ο ΥΑΕΪΟ ΚΛΗΡΟΔΟΤΗ¬ 
ΜΑ».2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση .του τρόπου και χρόνου καταβολής από τη Δη¬ 
μοτική Επιχείρηση Ύδρευσης Αποχέτευσης Λάρισας 
(ΔΕΥΑΛ) στο Υποκατάστημα Ι.Κ.Α. Λάρισας των ει¬ 
σφορών του άρψρου 18 παρ. 2 του νόμου .1543/1985. 3 

Προσωρινή πρόσληψη προσωπικού στο Β' Κρατικό Παι¬ 


δικό Σταθμό Καισαριανής. ..4 

ΙΥροίσωρινή πρόσληψη προσωπικού στο· Παράρτημα Πα- 
τρών του Εθνικού Ιδρύματος Αποκατάστασης Αναπή¬ 
ρων...5 


ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την επω¬ 
νυμία «Ίδρυμα Όρους Σινά» και κύρωση του οργανι¬ 
σμού αυτού. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την αριθ. 1248/4.5.1984 πράξη της συμβολαιογρά¬ 
φου Αθήνας Αδαμαντίας Πιπεράκη — Καβάγια, όπως τρο¬ 
ποποιήθηκε με την αριθ. 1453/24.10.1985 πράξη της ίδιας 
συμβολαιογράφου, με την οποία η Ιερή Μονή Αγίας Αι¬ 
κατερίνης του Όρους Σινά σύστησε κοινωφελές ίδρυμα 
με την επωνυμία «Ίδρυμα Όρους Σινά"» και με έδρα την 
Αθήνα. 

2. Τις διατάξεις των άρθρων : α) 95 και 98 του Α.Ν. 
2039/39, β) 101 και 119 του Εισαγωγικού Λ Τ όμου του 
Αστικού Κώδικα και γ) 108 και 110 του Αστικού Κώδικα. 

3. Την από 25.2.1986 γνωμοδότηση του Συμβουλίου 
Εθνικών Κληροδοτημάτων. 


4. Την αριθ. Υ.63/20.8.1985 απόφαση του Πρωθυπουρ¬ 
γού, με την οποία ανατέθηκαν αρμοδιότητες στον Αναπλη¬ 
ρωτή Υπουργό Οικονομικών Νικόλαο Λθανασόπουλο (ΦΕΚ 
498/Β/20.8.1985). 

Με πρόταση των Υπουργών Εξωτερικών, Εθνικής Παι¬ 
δείας και Θρησκευμάτων και Πολιτισμού και του Αναπλη¬ 
ρωτή Υπουργού Οικονομικών αποφασίζουμε : 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «Ίδρυμα Όρους Σινά», η οποία έγινε 
από την Ιερή Μονή Αγίας Αικατερίνης του Όρους Σινά 
με την αριθ. 1248/4.5.1984 πράξη της συμβολαιογράφου 
Αθήνας Αδαμαντίας Πιπεράκη - Καβάγια, όπως τροπο¬ 
ποιήθηκε με την αριθ. 1453/24.10.1985 πράξη της ίδιας 
συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των Υ¬ 
πουργών Εξωτερικών, Εθνικής Παιδείας και Θρησκευμά¬ 
των, Πολιτισμού και Οικονομικών και διέπεται από τις 
διατάξεις των παραπάνω συστατικών του πράξεων, του 
παρακάτω οργανισμού, του Α.Ν. 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα ικδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από είκοσι (20) 
άρθρα και καταχωρίζεται παρακάτω : 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «Ίδρυμα Όρους Σινά». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «Ίδρυμα 
Όρους Σινά», που συστήθηκε από την Ιερή Μονή Αγίας 
Αικατερίνης του Όρους Σινά με την αριθ. 1248/4.5.1984 
πράξη της Συμβολαιογράφου Αθήνας Αδαμαντίας Πιπε- 
ράκη - Καβάγια, όπως τροποποιήθηκε με την αριθ. 1453/ 
24.10.1985 πράξη της ίδιας συμβολαιογράφου, αποτελεί νο¬ 
μικό πρόσωπο ιδιωτικού δικαίου και διέπεται από τις δια¬ 
τάξεις των παραπάνω συστατικών πράξεων, του παρόντος 
οργανισμού, του Α.Ν. 2039/39, όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

Ως επωνυμία του ιδρύματος για τις σχέσεις του με την 
αλλοδαπή θα χρησιμοποιείται ο τίτλος «ΛΙοιιηΙ δίη&ϊ Εοιιη- 
οΐ&ΐϊοη». 

2. Έθρα του ιδρύματος είναι η Αθήνα. 

3. II σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος «Ίδρυμα Όρους Σινά» και στη μέση φέρει 
απεικόνιση της Αγίας Κορυφής του Θεοβάδιστου Όρου; 

ινά με το μονόγραμμα της Μονής. 

Άρθρο 2. 

Σκοποί. 


Σκοποί του ιδρύματος είναι : 

α) II βαθύτερη γνωριμία με τις ρίζες της Ελληνορθό¬ 
δοξης παράδοσης και η διάδοση, με κάθε τρόπο, της Εκκλη¬ 
σιαστικής και Βυζαντινής γραμματείας, παιδείας και τέ¬ 
χνης και 

β) II ενίσχυση του πολυμερούς πνευματικού, πολιτιστι¬ 
κού και φιλανθρωπικού έργου της Ιερής Μ.ονής Αγίας Αι¬ 
κατερίνης Όρους Σινά. 

Άρθρο 3. 


Μέσα πραγματοποίησης των σκοπών. 

1. Η πραγματοποίηση του σκοπού του ιδρύματος, που 
αναφέρεται στο στοιχείο (α) του προηγούμενου άρθρου, 
επιδιώκεται εκτός των άλλων και με τα ακόλουθα μέσα : 
α) Με τη μελέτη, καλλιέργεια και διάδοση της ΙΙατερικής 
σοφίας, β) με τη μετάφραση σε άλλες γλώσσες και ιδίως 
στην αραβική κειμένων Ελλήνων Πατέρων, γ) με τη με¬ 
τάφραση στην ελληνική Πατερικών κειμένων που έχουν 
διασωθεί μόνο στις αρχαίες ανατολικές γλώσσες, δ) με την 
έκδοση βιβλίων και περιοδικούν Αγιο - Πατερικού, Μονα¬ 
χικού, ιστορικού και επιστημονικού χαρακτήρα, για τη 
θρησκευτική κατάρτιση και πνευματική καλλιέργεια και 
για την προαγωγή της επιστημονικής έρευνας και πληρο¬ 
φόρησης σε θέματα εκκλησιαστικής ζωής, τέχνης και ιστο¬ 
ρίας, ε) με τη δημιουργία ιδιόκτητου σύγχρονου τυπογρα¬ 
φικού συγκροτήματος και στ) με τις κατάλληλες διαλέξεις 
και προβολές. 


2. Η πραγματοποίηση του σκοπού του ιδρύματος, που 
αναφέρεται στο στοιχείο (β) του προηγούμενου άρθρου, 
επιδιώκεται μεταξύ των άλλων και με τους παρακάτω 
τρόπους, αλλά πάντοτε μετά από σύμφωνη γνώμη της 
Ιερής Μονής Αγίας Αικατερίνης Όρους Σινά. 

α) Την κατάλληλη ενημέρωση του ελληνορθόδοξου κοι¬ 
νού, τη δημιουργία κατάλληλων πολιτιστικών κέντρο^ν σε 
διάφορες πόλεις της Ελλάδας και μουσειακών χώρων σχε¬ 
τικών με τον σκοπό του ιδρύματος, την ενίσχυση των Σι- 
ναΐτικών μετοχίων, τη συστηματική διοργάνωση ιεραποδη- 
μιών στους Αγίους Τόπους και ιδιαίτερα στο Όρος Σινά, 
με απώτερο στόχο την καλή επάνδρωση της Μονής. 

β) Την επιστημονική έρευνα, κατάταξη, αξιοποίηση και 
συντήρηση του κειμηλιακού πλούτου και των αρχιτεκτονι¬ 
κών και αρχαιολογικών μνημείων της Μονής, των Μετο¬ 
χίων, των Μονυδρίων αυτής μέσα και έξω από το χώρο 
της Σιναϊτικής χερσονήσου, που επιδιώκεται κυρίως με την 
αποστολή ειδικευμένων επιστημόνων για την έρευνα και 
μελέτη των κάθε φύσης μνημείων και θησαυρών της Μονής, 
τις αρχαιολογικές ανασκαφές στα εκτός της Μονής ευρι¬ 
σκόμενα αρχαία μνημεία, κελλιά, μοναστήρια, Ναούς κλπ,, 
που έχουν πολλές Ελληνικές επιγραφές, με τη συναίνεση των 
αρμόδιοί επιτόπιων Αρχών, τη μελέτη και τη συντήρηση 
αρχαίων εικόνων, χειρογράφων, αρχείων και κειμηλίων της 
Μονής, τη συμπλήρωση και τον εμπλουτισμό της βιβλιο¬ 
θήκης της Μονής, με τα αναγκαία έντυπα διαφόρων χρή¬ 
σεων και τον εξοπλισμό της με τεχνικά μέσα προς φιλμο- 
γράφηση χειρογράφων, κωδίκων και εγγράφων και παρα¬ 
γωγή αντιγράφων σε μικροφίλμς, τη δημιουργία φωτογρα¬ 
φικού αρχείου εικόνων και κειμηλίων της Μονής, την έκ¬ 
δοση των σχετικών με τη Μονή επιστημονικών εργασιών 
και των έργων τέχνης της Μονής, τη χορήγηση υποτροφιών 
σε μοναχούς Σινα'έτες ή και λαϊκούς που επιθυμούν την 
απόκτηση ειδικών, τεχνικών και επιστημονικοί γνώσεων 
για να προσφέρουν υπηρεσίες στη Μονή κ.τ.λ. 


γ) Τη διατήρηση των Ιουστινιάνειων έργων γενικά και 
μεταγενέστερων κτισμάτων της Μονής και την αρχαιολο¬ 
γική αποκατάστασή τους, που επιδιώκεται κυρίως με τη 
λεπτομερή τοπογραφική αποτύπωση της Μονής και του 
γύρω χώρου, τη στήριξη και διαφύλαξη των κτισμάτων 
και έργων που κινδυνεύουν να καταρρεύσουν ή να καταστρα¬ 
φούν, την εκτέλεση αναστηλωτικών εργασιών κλπ. 

δ) Την κατασκευή, συμπλήρωση και συντήρηση της 
αναγκαίας τεχνολογικής υποδομής της Μονής, δηλαδή του 
υδρευτικού, υδραυλικού, αρδευτικού και ηλεκτρικού συστή¬ 
ματος, των συστημάτων πυρασφαλείας και προστασίας από 
κλοπή κλπ. 

ε) Την προσπάθεια να ανταποκριθεί η Μονή στις ευθύ¬ 
νες της, ως προς την πνευματική της εποπτεία στο Όρος 
του Δεκαλόγου, δηλαδή στο κυρίως Όρος Σινά, να συντη¬ 
ρήσει και επισκευάσει τα σκαλοπάτια και το μονοπάτι που 
οδηγεί στην Ιερή Κορυφή, ως και τα πολλά αρχαία κατεσ¬ 
τραμμένα παρεκκλήσια, να ευπρεπίσει όλο το χώρο, να 
κατασκευάσει σταθμούς ανάπαυσης και γενικά να διενερ¬ 
γήσει πράξεις που να εξασφαλίσουν την ιερότητα, ησυχία 
και σεμνότητα ολόκληρης της περιοχής, 

στ) Την ενίσχυση του μεγάλου σε έκταση φιλανθρωπικού, 
πολιτιστικού και κοινωνικού έργου της Μονής στη Σιναΐ- 
τική χερσόνησο, που αφορά τους περίοικους νομάδες Βε- 
δου'ίνους και επιδιώκεται κυρίωςμε κοινωνικές παροχές 
κάθε μορφής, συστηματοποίηση της παρεχόμενης σ’ αυτούς 
ιατροφαρμακευτικής περίθαλψης, παροχή εργασίας, παροχή 
ειδικών τεχνικο'ιν γνώσεων και χορήγηση σχετικών υποτρο¬ 
φιών, τη διατήρηση των παραδοσιακών οικισμών, ηθών και 
εθίμων των Βεδουίνων κλπ. 

ζ) Την αρωγή του προς τη Μονή για την ορθολογικό¬ 
τερη και επωφελέστερη αξιοποίηση της κινητής και ακί¬ 
νητης περιουσίας της και των οικονομικών της πόροον, 
ώστε να μπορέσει να εκτελέσει χωρίς εμπόδια την απο¬ 
στολή της. 

Άρθρο 4. 

Περιουσία - Πόροι. 

1. Περιουσία του ιδρύματος αποτελούν : 

α) Ποσό δύο εκατομμυρίων (2.000.000) δραχμών, 
β) Η επικαρπία των ακινήτων της Ιερής Μονής Αγίας 
Αικατερίνης Όρους Σινά στη Ζάκυνθο για μια δεκαετία και 
γ) Το δικαίωμα της επικαρπίας σε γραφεία και αποθη¬ 
κευτικούς χώρους, επιφάνειας 140 τετρ. μέτρων περίπου, 
της Ιερής αυτής Μονής, τα οποία βρίσκονται στην πολυκα¬ 
τοικία της οδού Δορυλαίου 26 Αθήνας. 

2. Πόροι του ιδρύματος είναι : 

α) Τα έσοδα από την πώληση, μίσθωση ή με οποιοδή- 
ποτε τρόπο διάθεση των βιβλίων και των άλλων περιουσια¬ 
κών στοιχείων του ιδρύματος και γενικά τα έσοδα από την 
εκμετάλλευση της περιουσίας αυτού και 

β) Οι εισφορές και επιχορηγήσεις, καθώς και οι κληρο¬ 
νομιές, κληροδοσίες και δωρεές οποιουδήποτε φυσικού ή 
νομικού προσώπου προς αυτό. 

Άρθρο δ. 

Τμήματα του ιδρύματος. 

Για την αποτελεσματικότερη επιτυχία των σκοπών του 
το ίδρυμα διαιρείται στα παρακάτω Τμήματα : 

1. Τμήμα Α' (Πνευματικό και φιλανθρωπικό) 

Το Τμήμα αυτό έχει σαν έργο την επάνδρωση της Ιερής 
Μονής Σινά και την ενίσχυση του φιλανθρωπικού και κοι¬ 
νωνικού έργου αυτής. 

2. Τμήμα Β' (Πολιτιστικό και μορφωτικό). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπών, των σχετικών με τη μελέτη, καλλιέρ¬ 
γεια και διάδοση της Πατερικής σοφίας, με τη συγγραφή 
και διάθεση βιβλίων και περιοδικών, μοναχικού, ιστορικού 
και επιστημονικού χορακτήρα και γενικά με την ενίσχυση 
του πολιτιστικού και μορφωτικού έργου της Ιερής Μονής 
Σινά. 

3. Τμήμα Γ' (Συντήρησης και μελέτης χειρογράφων και 
αρχείων). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπών του ιδρύματος, των σχετικών με την 
αποστολή ειδικευμένων επιστημόνων για την έρευνα και 
μελέτη των χειρογράφων και αρχείων της Μονής, με τη 
συντήρηση αυτοόν, τη συμπλήρωση και τον εμπλουτισμό 
της βιβλιοθήκης της Μονής με έντυπα διαφόρων χρήσεων 
και με τεχνικά μέσα φιλμογράφησης και παραγωγή μικρό- 
φίλμς, με την χορήγηση υποτροφιών για την απόκτηση σχε¬ 
τικών τεχνικών και επιστημονικών γνώσεων, τη δημοσί¬ 
ευση σχετικών επιστημονικών μελετών κλπ. 

4. Τμήμα Δ' (Συντήρησης και μελέτης εικόνων και κει¬ 
μηλίων). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπών του ιδρύματος, που αφορούν την απο¬ 
στολή ειδικευμένων επιστημόνων για την έρευνα και με¬ 
λέτη των μνημείων και θησαυρών της Μονής, τη συντή¬ 
ρηση των αρχαίων εικόνων και κειμηλίων αυτής, τη δημι¬ 
ουργία φωτογραφικού αρχείου αυτών, τη δημοσίευση σχε- 
τικών επιστημονικών εργασιών και των έργων τέχνης της 
Μονής κλπ. 

5. Τμήμα Ε' (Αναστήλωσης και ανασκαφών). 

Τε Τμήμα αυτό έχει σαν έργο την εξυπηρέτηση των ει¬ 
δικότερων σκοπών του ιδρύματος, που έχουν σχέση με 
την έρευνα και μελέτη των έργων, εγκαταστάσεων και 
μνημείων της Μονής και των ευρισκομένων εκτός αυτής 
κελλίων, μοναστηρίων, Ναών κ.τ.λ., την αρχαιολογική απο¬ 
κατάστασή τους, τη διατήρηση και προστασία τούτων, τη 
διενέργεια αρχαιολογικών ανασκαφών, την τοπογραφική απο¬ 
τύπωση της Μονής και των γύρω χώρων, τη δημοσίευση 
των σχετικών επιστημονικών εργασιών κτλ. 

6. Τμήμα ΣΤ' (Εκδοτικό). 

Το Γμήμα αυτό έχει σαν έργο την εξυπηρέτηση των 
σκοπών του ιδρύματος που είναι σχετικοί με τη μετάφραση 
σε άλλες γλώσσες των ελληνικών Πατερικών κειμένων, 
με τη μετάφραση στην ελληνική γλώσσα των Πατερικών 
κειμένων που είναι γραμμένα στις αρχαίες ανατολικές γλώσ¬ 
σες, με την έκδοση βιβλίων και περιοδικών μοναχικού και 
ιστορικού περιεχομένου και επιστημονικών εργασιών και 
έργων τέχνης της Μονής, που αναφέρονται στα Τμήματα 
Π', Γ', Δ' και Ε' του ιδρύματος και σε άλλες εκτυπωτικές 
δραστηριότητες αυτού, οι οποίες συνδέονται άμεσα ή έμ¬ 
μεσα με τους σκοπούς του ιδρύματος. 

7. Τμήμα Ζ' (Τεχνικό). 

Το Τμήμα αυτό έχει σαν έργο την εξυπηρέτηση των 
σκοπών του ιδρύματος, που αναφέρονται στην κατασκευή, 
συμπλήρωση και συντήρηση του υδρευτικού, υδραυλικού 
και ηλεκτρικού συστήματος, του συστήματος πυρασφαλείας, 
προστασίας από κλοπή και γενικά κάθε τεχνολογικής ανάγ¬ 
κης της Μονής. 

Η. Τμήμα Η' (Δημσίων σχέσεων). 

ΙΑ Τμήμα αυτό έχει σαν έργο την εξυπηρέτηση και 
καλλιέργεια των σχέσεων του ιδρύματος και της Ιερής 
Μονής Σινά με τις Δημόσιες Αρχές, το κοινό και διάφορα 
ανάλογα ιδρύματα στην Ελλάδα και στην αλλοδαπή. 

9. Τμήμα Θ' (Οικονομικοί υποθέσεων). 

Το Τμήμα αυτό έχει σαν έργο την τήρηση των λογαρια¬ 
σμών, τη διαχείριση και ανάπτυξη των οικονομικών πόρων 
του ιδρύματος. Επίσης, τη συνδρομή στην προσπάθεια της 
Μονής για ορθολογικότερη και επωφελέστερη αξιοποίηση 
της κινητής και ακίνητης περιουσίας της και των οικονομι¬ 
κών πόρων αυτής. 

Οταν ο ίδιος σκοπός εξυπηρετείται από περισσότερα 
από ένα I μήματα, αυτά επιδιώκουν την πραγματοποίησή 
του σε συνεργασία και κάθε ένα κατά την αρμοδιότητά του. 

Η έναρξη λειτουργίας κάθε Τμήματος θα γίνεται μετά 
τη λήψη σχετικής απόφασης του Διοικητικού Συμβουλίου. 


Άρθρο 6. 

Όργανα του ιδρύματος. 

Η λειτουργία του ιδρύματος πραγματοποιείται με τα 
παρακάτω όργανα αυτού : 

α) Την Ιερή Μονή Αγίας Αικατερίνης Όρους Σινά, νό¬ 
μιμα εκπροσωπούμενη. 

β) Το Διοικητικό Συμβούλιο, 
γ) Το Γενικό Διευθυντή, και 
δ) Τη Διοικούσα Επιτροπή κάθε Τμήματος. 

Άρθρο 7. 

Ιερή Μονή Αγίας Αικατερίνης Όρους Σινά. 

II Ιερή Μονή Αγίας Αικατερίνης Όρους Σινά ως ιδρύ- 
τρια, αποτελεί το ανώτατο όργανο του ιδρύματος και έχει 
υπέρ αυτής το τεκμήριο αρμοδιότητας και ειδικότερα : α) 
διορίζει και ανακαλεί τα μέλη του Διοικητικού Συμβουλίου, 
β) διορίζει τον Πρόεδρο και δύο (2) μέλη κάθε Διοικούσας 
Επιτροπής και ανακαλεί όλα τα μέλη τους, γ) διορίζει και 
αντικαθιστά το Γενικό Διευθυντή του ιδρύματος και δ) 
επιψηφίζει τον οικονομικό απολογισμό, τον προγραμμα¬ 
τισμό, τον προϋπολογισμό και τον ισολογισμό του ιδρύ¬ 
ματος, οι οποίοι υποβάλλονται προς τούτο σ’ αυτή κάθε 
χρόνο. 

Άρθρο 8. 

Διοικητικό Συμβούλιο. 

1. Το ίδρυμα διοικείται από ΙΙμελές Διοικητικό Συμ¬ 
βούλιο που αποτελείται από : α) Τον κάθε φορά Αρχιεπί¬ 
σκοπο Σιναίου, β) ένα Σιναΐτη μοναχό, γ) τον κάθε φορά 
διορισμένο αντιπρόσωπο της Μονής στην Αθήνα και Πρό¬ 
εδρο της Διοικούσας Επιτροπής του Α' Τμήματος και 
δ) τους Προέδρους των Διοικουσών Επιτροπών των υπο¬ 
λοίπων οκτώ Τμημάτων του ιδρύματος, οι οποίοι πρέπει 
να είναι εξέχοντα μέλη της κοινωνίας και να έχουν τη 
μόρφωση, την ικανότητα και το ζήλο να εργασθούν για την 
πραγματοποίηση των σκοπών του ιδρύματος. Τους Προέ¬ 
δρους των Διοικουσών Επιτροπών αναπληρώνουν οι Αντι¬ 
πρόεδροι των αντίστοιχων Επιτροπών και, αν κωλύονται 
και αυτοί, οι Γραμματείς. Ο αναπληρωτής του κωλυομένου 
Προέδρου της Διοικούσας Επιτροπής συμμετέχει στις συνε¬ 
δριάσεις του Διοικητικού Συμβουλίου χωρίς δικαίωμα ψή¬ 
φου. 

2. Ως μέλη του πρώτου Διοικητικού Συμβουλίου ορί¬ 
ζονται οι : 

α) Αρχιεπίσκοπος Σιναίου Δαμιανός, ως Πρόεδρος, 
β) Ιερομόναχος Γρηγόριος Σινα'ίτης. 

.γ) Αρχιμανδρίτης Χριστόδουλος Κωνσταντόπουλος, Πρό¬ 
εδρος της Διοικούσας Επιτροπής του Α' τμήματος. 

δ) Διονύσιος Μπατιστάτος, Πρόεδρος της Διοικούσας 
Επιτροπής του Β' Τμήματος. 

ε) Παναγιώτης Νικολόπουλος, Πρόεδρος της Διοικού- 
σας Επιτροπής του Γ' Τμήματος. 

στ) Τάσος Μαργαριτώφ, Πρόεδρος της Διοικούσας Επι¬ 
τροπής του Δ' Τμήματος. 

ζ) Ιο^άννης Μεϊμάρης, Πρόεδρος της Διοικούσας Επι 
τροπής του Ε' Τμήματος. 

η) Αλέξανδρος Λαζαρίδης, Πρόεδρος της Διοικούσα. 
Επιτροπής του ΣΤ' Τμήματος. 

θ) Κωνσταντίνος Μανάφης, Πρόεδρος της Διοικούσας 
Επιτροπής του Ζ' Τμήματος. 

ι) Ιωάννα Τσάτσου, Πρόεδρος της Διοικούσας Επιτρο¬ 
πής του Η' Τμήματος. 

ια) Παναγιώτης Δροσίτης, Πρόεδρος της Διοικούσας 
Επιτροπής του Θ' Τμήματος. 

3. II θητεία των μελιών του πρώτου Διοικητικού Συμ¬ 
βουλίου αρχίζει από τη δημοσίευση στην Εφημερίδα της 
Κυβέρνησης του Προεδρικού Διατάγματος έγκρισης της 
σύστασης του ιδρύματος και λ,ήγει την 31η Ιανουάριου του 
τέταρτου έτους από τη δημοσίευση τούτου. 

4. Τα μέλη του Διοικητικού Συμβουλίου διορίζονται και 
ανακαλούνται από την Ιερή Μονή. 

5. II θητεία των μελών του Διοικητικού Συμβουλίου, 
εκτός από τους κάθε φορά Αρχιεπίσκοπο και αντιπρόσωπο 
της Μονής στην Αθήνα, είναι τριετής. Τα μέλη είναι επανε- 
κλέξιμα. II θητεία των μελών αρχίζει την 1η Φεβρουάριου 
και λήγει την 31η Ιανουάριου του τελευταίου (τρίτου) 
έτους. Αν μέχρι τη λήξη της θητείας των μελών του Διοι¬ 
κητικού Συμβουλίου, δεν έχουν γνωστοποιηθεί σ’ αυτά οι 
αντικαταστάτες τους, τα μέλη αυτά εξακολουθούν να ασ¬ 
κούν πλήρως όλα τα καθήκοντά τους μέχρι να γνωστοποι¬ 
ηθεί ο διορισμός των νέων μελών. 

6. Το Διοικητικό Συμβούλιο συνεδριάζει τακτικά κάθε 
δίμηνο και έκτακτα όταν παρουσιάζεται ανάγκη κατά την 
κρίση του Προέδρου ή του νόμιμου αναπληρωτή του ή όταν 
ζητήσουν τούτο τρία (3) τουλάχιστον μέλη του Διοικητικού 
Συμβουλίου με γραπτή αίτησή τους προς τον Πρόεδρο ή 
το νόμιμο αναπληρωτή του. 

7. Το Διοικητικό Συμβούλιο συνεδριάζει έγκυρα όταν 
είναι παρόντα επτά (7) τουλάχιστον μέλη του και αποφα¬ 
σίζει κατά πλειοψηφία των παρόντων μελών του. Σε περί¬ 
πτωση ισοψηφίας, υπερισχύει η γνώμη με την οποία συν- 
τάσσεται ο Πρόεδοος. 

8. Στις συνεδριάσεις του Διοικητικού Συμβουλίου συμ¬ 
μετέχει και ο Γενικός Διευθυντής, χωρίς δικαίωμα ψήφου. 

9. Πρόεδρος του Διοικητικού Συμβουλίου είναι ο κάθε 
φορά Αρχιεπίσκοπος Σιναίου. Ο Αντιπρόεδρος, ο Γραμμα¬ 
τέας και ο Ταμίας του Διοικητικού Συμβουλίου, καθώς και 
οι αναπληρωτές τους, εκλέγονται με απόφαση των μελών 
του στην πρώτη συνεδρίαση μετά το διορισμό τους. 

10. Για κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται απ’ αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από τον Πρόεδρο ή τον 
αναπληρωτή του και τον Γραμματέα. 

11. Το αξίωμα του μέλους του Διοικητικού Συμβουλίου 
είναι τιμητικό και άμισθο. 

Άρθρο 9. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, στη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πάν¬ 
τοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του "νόμου τούτου, καθώς και των λοιπών σχετικών νόμων 
και διαταγμάτων. 

2. Αποφασίζει για τη σύσταση Παραρτημάτων του ι¬ 
δρύματος σε διάφορες πόλεις της Ελλάδας και στην αλλο¬ 
δαπή και για τον τρόπο της ?.ειτουργίας τους. 

3. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή (Γπουργό Οικο¬ 
νομικών ή Νομάρχη Διαμερίσματος Αθήνας) τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/39 και 
του από 20.12.1939 Β.Δ/τος (ΦΕΚ 552/Λ/1939). 

Μαζί με τον απολογισμό καταρτίζει, ψηφίζει και υπο- 
βάλλει και το γενικό ισολογισμό του ενεργητικού και πα¬ 
θητικού του ιδρύματος. Οι προϋπολογισμοί, απολογισμοί 
και ισολογισμοί υποβάλλονται και στην Ιερή Μονή Αγίας 
Αικατερίνης Όρους Σινά για επιψήφιση, πριν από την απο¬ 
στολή τους στην αρμόδια από το νόμο Κρατική Αρχή, 
για έγκριση. 

4. Εγκρίνει τους προϋπολογισμούς και απολογισμούς 
των Τμημάτων του ιδρύματος. 

5. Χρηματοδοτεί τα Τμήματα του ιδρύματος, με βάση 
τους προϋπολογισμούς τους, παρακολουθεί τη λειτουργία 
τους και κατευθύνει τη δραστηριότητα τούτων για να επι¬ 
τύχουν καλλίτερα την πραγματοποίηση των ειδικότερων 
σκ*. ..'ών τους. 


6. Διορίζει όσα μέλη των Διοικουσών Επιτροπών κάθ3 
Τμήματος δεν διορίζονται με απόφαση της Ιερής Μονής. 
Ο ίΐρόεδρος της Διοικούσας Επιτροπής κάθε Τμήματος 
αποτελεί και μέλος του Διοικητικού Συμβουλίου. Αυτός 
ενημερώνει το Διοικητικό Συμβούλιο για τις δραστηριό¬ 
τητες του αντίστοιχου Τμήματος και εισηγείται τα θέματα 
που αφορούν το Τμήμα αυτό. 

7. Αποδέχεται ή αποποιείται κληρονομιές, κληροδοσίες ή 
δωρεές. 

8. Αποφασίζει για τη σύναψη δανείων και την αξιοποί¬ 
ηση της περιουσίας του ιδρύματος. 

9. Προσλαμβάνει το αναγκαίο προσωπικό για την εξυ¬ 
πηρέτηση των λειτουργικών αναγκών του ιδρύματος, με 
την προϋπόθεση όμως ότι υπάρχει αντίστοιχη πίστωση 
στον εγκριμένο προϋπολογισμό του, προσδιορίζει τα δι¬ 
καιώματα, τις υποχρεώσεις και τα ειδικότερα καθήκοντα 
αυτού, καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις 
γενικότερα της εργατικής νομοθεσίας. Αποφασίζει επίσης, 
για την αμοιβή του Γενικού Διευθυντή του ιδρύματος. 

10. Αποφασίζει την απονομή τιμητικών διακρίσεων σε 
φυσικά ή νομικά πρόσωπα, που προσέφεραν σημαντικές 
υπηρεσίες στο ίδρυμα. 

11. Αποφασίζει για κάθε θέμα που αφορά την εσωτε¬ 
ρική λειτουργία αυτού και των Διοικουσών Επιτροπών 
Τμημάτων ανάλογα με τις παρουσιαζόμενες ανάγκες και 
αφού λάβει υπόψη του τις σχετικές εισηγήσεις των Διοι- 
κουσών Επιτροπών των Τμημάτων. 

Άρθρο 10. 

Καθήκοντα Προέδρου του Διοικητικού Συμβουλίου. 

1. Ο Πρόεδρος του Διοικητικού Συμβουλίου του ιδρύ¬ 
ματος : 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πληρεξούσιό του, που ορίζεται με απόφαση του Διοικη¬ 
τικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρ'σσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συνε¬ 
δρίαση στέλνονται στα μέλη του Διοικητικού Συμβουλίου 
πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γενικό Διευθυντή 
του ιδρύματος, την ημερήσια διάταξη των θεμάτων που θα 
συζητηθούν την οποία και υπογράφει. 

Θέμα που δεν περιλαμβάνεται σ’ αυτή δεν συζητείται, 
εκτός αν πρόκειται για επείγουσα υπόθεση και συμφωνήσει 
γι’ αυτό η πλειοψηφία των παρόντων μελών του Διοικητικού 
Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου ή στο Γενικό Διευθυντή. 

ε) Αλληλογραφεί με τις Αρχές και υπογράφει όλα τα 
έγγραφα του Διοικητικού Συμβουλίου. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος και γενικά εκτελεί τις αποφάσεις και όλες τις ει¬ 
δικές εντολές που του αναθέτει το Διοικητικό Συμβούλιο. 

η) Ενθαρρύνει και κατευθύνει τα όργανα του ιδρύματος 
τόσο τα εργαζόμενα με αμοιβή, όσο και εκείνα που προσφέ¬ 
ρουν τις υπηρεσίες τους εθελοντικά, για να ανταποκρίνονται 
πληρέστερα στην αποστολή τους. 

0) Εποπτεύει τον συντονισμό του όλου έργου του ιδρύ¬ 
ματος και ενημερώνει τα Διοικητικά όργανα αυτού για τη 
λειτουργία και τις ανάγκες του ιδρύματος. 

ι) Υπογράφει όλα τα έγγραφα του ιδρύματος προς τρί¬ 
τους, καθώς και τα γραμμάτια είσπραξης. 

2. Τον Πρόεδρο, όταν απουσιάζει ή κωλύεται, τον ανα¬ 
πληρώνει ο Αντιπρόεδρος και σε περίπτωση απουσίας ή 

κωλύματος τούτου, άλλο μέλος του Διοικητικού Συμβουλίου, 
που ορίζεται με απόφαση αυτού. 

Άρθρο 11. 

Καθήκοντα Γραμματέα του Διοικητικού Συμβουλίου. 

1. Ο Γραμματέας του Διοικητικού Συμβουλίου. 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικούν του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλλάττει τα έγγραφα, τα βιβλία (εκτός από τα 
διαχε ριστικά) και τη σφραγίδα του ιδρύματος και ευθύ- 
νεται για την καταστροφή ή απώλεια τούτων. 

2. Ο Γραμματέας, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συν- 
Οηκούν), μπορεί να βοηθείται από υπάλληλο του ιδρύματος, 
την ευθύνη όμως για τις ενέργειες τούτου φέρει πάντοτε ο 
ίδιος. 

3. Τον Γραμματέα, όταν απουσιάζει ή κωλύεται, τον 
αναπληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 12. 

Καθήκοντα Ταμία του Διοικητικού Συμβουλίου 

1. Ο Ταμίας του Διοικητικού Συμβουλίου : 

α) Εισπράττει όλα τα έσοδα, τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά ένα 
μικρό ποσό, που είναι αναγκαίο για την πληρωμή έκτακτων 
και επείγουσών δαπανών του ιδρύματος, το ύψος του οποίου 
καθορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ·) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 13. 

Γενικός Διευθυντής του ιδρύματος. 

1. Ως Γενικός Διευθυντής του ιδρύματος ορίζεται πρό¬ 
σωπο κατάλληλο και με πείρα, για να αναλάβει τις μεγάλες 
ευθύνες της εκτέλεσης και εφαρμογής των αποφάσεων του 
Διοικητικού Συμβουλίου και γενικά το συντονισμό της πο¬ 
ρείας και των δραστηριοτήτων των Τμημ,άτων αυτού. 

Ο Γενικός Διευθυντής δεν μπορεί να είναι ταυτόχρονα και 
μέλος του Διοικητικού Συμβουλίου. 

2. Ειδικότερα ο Γενικός Διευθυντής : 

α) Συνεργάζεται με τον Πρόεδρο για τη σύνταξη της ημε¬ 
ρήσιας διάταξης κάθε συνεδρίασης του Διοικητικού Συμβου¬ 
λίου και εισηγείται σ αυτό τα θέματα που θα συζητηθούν κα¬ 
τόπιν εντολής του Προέδρου του Διοικητικού Συμβουλίου 
του ιδρύματος. 

β) Φροντίζει για την εύρυθμη και αποτελεσματική λει¬ 
τουργία του ιδρύματος και 

γ) Αποτελεί το κύριο εκτελεστικό όργανο των αποφά¬ 
σεων του Διοικητικού Συμβουλίου και το κύριο συντονιστικό 
όργανο των δραστηριοτήτων αυτού, οε σχέση μετά επί μέ¬ 
ρους Τμήματα του ιδρύματος. 

Άρθρο 14. 

Διοικούσες Επιτροπές. 

1. Σε κάθε τμήμα προΐσταται επταμελής Διοικούσα Ε¬ 
πιτροπή, της οποίας ο Πρόεδρος και δύο (2) μέλη διορίζονται 


από την Ιερή Μονή Αγίας Αικατερίνης Όρους Σινά και τα 
υπόλοιπα από το Διοικητικό Συμβούλιο. 

Ο Πρόεδρος της Διοικούσας Επιτροπής κάθε Τμήματος 
είναι ταυτόχρονα και μέλος του Διοικητικού Συμβουλίου 
του ιδρύματος. Ο αριθμός των μελ.ών της Διοικούσας Επι¬ 
τροπής είναι δυνατό να μειωθεί, κατά την κρίση του Διοι¬ 
κητικού Συμβουλίου. 

2. Η θητεία των μελών κάθε Διοικούσας Επιτροπής, είναι 
τριετής, αλλά τα μέλη της είναι επανεκλέξιμα. Η θητεία τους 
αρχίζει την 1η Απριλίου και λήγει την 31η Μαρτίου του τε¬ 
λευταίου (τρίτου) έτους. 

3. Τα μέλη κάθε Διοικούσας Επιτροπής εκλέγουν με¬ 
ταξύ τους με απόφασή τους που λαμβάνεται στην πρώτη συ¬ 
νεδρίαση από το διορισμό τους, τον Αντιπρόεδρο και το 
Γραμματέα αυτής. 

4. II Διοικούσα Επιτροπή κάθε Τμήματος συνεδριάζει 
έγκυρα, όταν τα παρόντα μέλη είναι περισσότερα από τα 
απάντα. Μεταξύ των παρόντων πρέπει υποχρεωτικά να είναι 
ο Πρόεδρος ή ο νόμιμος αναπληρωτής του. 

Οι αποφάσεις αυτής λαμβάνονται με πλειοψηφία των πα¬ 
ρόντων μελών. Σε περίπτωση ισοψηφίας, ισχύει η γνώμη 
με την οποία συντάσσεται ο Πρόεδρος. 

5. Κατά τα λοιπά εφαρμόζονται αναλόγως οι διατάξεις 
του άρθρου 8 του παρόντος οργανισμού. 

Άρθρο 15. 

Αρμοδιότητες Διοικουσών Επιτροπών. 

1. II Διοικούσα Επιτροπή κάθε Τμήματος : 

α) Φροντίζει για την πραγματοποίηση του αντίστοιχου 
σκοπού του Τμήματος και διαχειρίζεται τα προοριζόμενα 
προς τούτο χρηματικά μέσα που υπάρχουν στο Ταμείο του 
ιδρύματος, καθώς και τα άλλα μέσα που υπάρχουν στη διά¬ 
θεσή της. 

β) Καταρτίζει τον προϋπολογισμό, τον απολογισμό και 
τον ισολογισμό του αντίστοιχου Τμήματος, τους οποίους 
και υποβάλλει στο Διοικητικό ΣυμβούλκΓγια έγκριση και 

γ) Συνάπτει συμβάσεις παροχής υπηρεσιών με ειδικούς 
επιστήμονες, ερευνητές, τεχνικούς, μεταφραστές κ.λπ. και 
προσδιορίζει την αποζημίωσή τους. 

Άρθρο 16. 

Καθήκοντα Προέδρου, Αντιπροέδρου και Γραμματέα Διοι¬ 
κούσα: Επιτροπής κάθε Τμήματος. 

Ο Πρόεδρος, ο Αντιπρόεδρος και ο Γραμματέας της 
Διοικούσας Επιτροπής κάθε Τμήματος έχει ανάλογα κα¬ 
θήκοντα με αυτά των αντίστοιχων μελών του Διοικητικού 
Συμβουλίου του ιδρύματα, όπως αυτά περιγράφονται στα 
άρθρα 10 και 11 του παρόντος οργανισμού. 

Ο Πρόεδρος της Διοικούσας Επιτροπής κάθε Τμήματος 
ή ο νόμιμος αναπληρωτής του εκπροσωπεί τούτο και υπο¬ 
γράφει όλα τα έγγραφα αυτού προς τρίτους. 

Οι πληρωμές και οι εισπράξεις κάθε Τμήματος γίνονται 
από το ταμείο του ιδρύματος, με χρεωστικά ή πιστωτικά 
σημειώματα, αντίστοιχα, τα οποία υπογράφονται από τον 
Πρόεδρο της Διοικούσας Επιτροπής ή το νόμιμο αναπληρω¬ 
τή του και από το Γραμματέα αυτής. 

Άρθρο 17. 

Οικονομική διαχείριση. 

1. II οικονομική διαχείριση του ιδρύματος και των Τμη- 
μάτων του περιλαμβάνει ετήσια περίοδο, η οποία αρχίζει 
την 1η Ιανουάριου και λήγει την 31η Δεκεμβρίου του ίδιου 
έτους. 

Κατ εξαίρεση, η πρώτη διαχειριστική περίοδος του ιδρύ¬ 
ματος αρχίζει από την ημέρα δημοσί υσης στην Εφημερίδα 
της Κυβέρνησης του Π.Δ/τος έγκρισης της σύστασης του 
ιδρύματος και λήγει την 31η Δεκεμβρίου του επόμενου 
έτους. 

2. 11 οικονομική διαχείριση γίνεται με βάση προϋπολο¬ 
γισμούς και απολογισμούς εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του ΛΑ. 2039139 και του από 20,12.1939 σχετικούς 13. Δ/ 
χ ιζ (Φ.Ε.Κ. 522"22.12.1939) 

Οι προϋπολογισμοί των Τμημάτων ενσωματώνονται στο 
γενικό προϋπολογισμό του ιδρύματος. 

Άρθρο 18. 

Βιβλία και Στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία : 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμ¬ 
βουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται, με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματοποι¬ 
ούνται στη διάρεια της χρήσης. 

δ) Βιβλίο κινητής και ακίνητης περιουσίας του ιδρύματος. 

ε) Βιβλίο ευεργετών και δωρητών. 

στ) Στελέχη αριθμημένων διπλοτύπων αποδείξεων είσ¬ 
πραξης και ενταλμάτων πληρωμής θεωρημένα από τον Πρό¬ 
εδρο. 

2. Εκτός από τα παραπάνω βιβλία και στοιχεία το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας του 
ιδρύματος και της εκτέλεσης των σκοπών του. 

Άρθρο 19. 

Τροποποίηση οργανισμού. 

Ο οργανισμός του ιδρύματος μπορεί να τροποποιηθεί ή 
να συμπληρωθεί, ως προς τις μη θεμελιώδεις διατάξεις του, 
με Προεδρικό Διάταγμα, ύστερα από πρόταση του Διοικη¬ 
τικού Συμβουλίου που συνεδριάζει με πλήρη απαρτία και 
αποφασίζει με πλειοψηφία επτά (7) τουλάχιστον μελών του 
και η οποία εγκρίνεται από την Ιερή Μονή Αγίας Αικατε¬ 
ρίνης Όρους Σινά, τηρουμένης κατά τα λοιπά της διαδικα¬ 
σίας που προβλέπεται από τις διατάξεις των άρθρων 98 του 
Λ.Ν. 2039/1939 και 110 και 119 του Αστικού Κώδικα. 

Άρθρο 20. 

Διάλυση του ιδρύματος -Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει, 
καθώς επίσης όταν, με πράξη της Διοίκησης ή με απόφαση 
των Δικαστηρίων, μεταβληθούν οι σκοποί του ιδρύματος, 
χωρίς τη σύμφωνη γνώμη της Ιερής Μονής Αγίας Αικατε¬ 
ρίνης Όρους Σινά. 

2. Σε περίπτωση διάλυσης του ιδρύματος, η περιουσία 
του περιέρχεται στην Ιερή Μονή της Αγίας Αικατερίνης 
του Όρους Σινά, από την οποία θα διορίζονται εκκαθαριστές 
της περιουσίας αυτού. 

Στους Υπουργούς Εξωτερικών, Εθνικής Παιδείας και 
Θρησκευμάτων και Πολιτισμού και στον Αναπληρωτή Υ¬ 
πουργό των Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 15 Οκτωβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ Ε3Ν. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΡΟΛΟΣ ΠΑΠΟΥΛΙΑΣ ΑΝΤΩΝΗΣ ΤΡΙΤΣΗΣ 

ΠΟΛΙΤΙΣΜΟΥ ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

Α. · Μ. (ΜΕΛΙΝΑ) ΜΕΡΚΟΥΡΗ ΝΙΚΟΣ ΑΘΑΝΑΣΟΠΟΥΛΟΣ 


( 2 ) 

Κύρωσης οργανισμού του, υπέρ του Δήμου Κολινδρού -Πιε¬ 
ρίας, κεφαλαίου αυτοτελούς διαχείρισης, με την επωνυυ,ία 

«ΚΥΙΊΛΡΙΣΣΟΠΟΥΛΕΙΟ ΚΛΗΡΟΔΟΤΗΜΑ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την από 21.7.1982 ιδιόγραφη διαθήκη του Χαρίλαου 
Θ. Κυπαρισσόπουλ.ου, που δημοσιεύθηκε με το αριθμ. 1038/ 


14.10.1983 πρακτικό του Μον. Πρωτοδικείου Θεσσαλονίκης, 
με την οποία ο διαθέτης άφησε περιουσιακά του στοιχεία στο 
Δήμο Κολινδρού -Πιερίας, για την εκτέλεση ειδικού κοινω¬ 
φελούς σκοπού. 

2. Τις διατάξεις της παρ. 1 του άρθρου 96 του Α.Χ. 2039/ 
1939, σύμφωνα με τις οποίες οι περιουσίες που διαθέτονται, 
με κληρονομιές, κληροδοσίες ή δωρεές σε υφιστάμενα ιδρύ¬ 
ματα, κ.λπ. νοπικά πρόσωπα, για την εκτέλεση ειδικού κοι¬ 
νωφελούς σκοπού, χωρίς να καθορίζεται ειδικότερα τρόπος 
διοίκησής τους, αποτελούν γι αυτά κεφάλαια αυτοτελούς δια¬ 
χείρισης, ξ'-χωριστά από την λοιπή περιουσία τους και είναι 
δυνατό, με Προεδρικό Διάταγμα να καθορίζονται οι λεπτο¬ 
μέρειες του τρόπου εκτέλεσης του κοινωφελούς σκοπού, για 
τον οποίο αφήνονται. 

3. Την από 29.4.1986 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 5443/16.5.1986 απόφαση του Πρωθυπουρ¬ 
γού, με την οποία ανατέθηκαν αρμοδιότητες στον Αναπληρω¬ 
τή Υπουργό Οικονομικών Νικ. Λθανασόπουλο (Φ.Ε.Κ. 343/ 
Β/19.5.1986). 

Με πρόταση του Υπουργού Εθνικής Παιδείας και Θρη¬ 
σκευμάτων και του Αναπλ.ηρωτή Υπουργού Οικονομικών, 
αποφασίζουμε : 

Άρθρο μόνο. 

Κυρώνουμε τον οργανισμό λεπτομερειούν του τρόπου εκτέ¬ 
λεσης του κοινωφελούς σκοπού του, υπέρ του Δήμου Κολιν- 
δρού -Πιεοίας, κεοαλοίου αυτοτελούς διαχείρισης, με την 
επωνυμία «ΚΥΙΙΛΡΙΣΣΟΠΟΥΛΕΙΟ ΚΛΗΡΟΔΟΤΗΜΑ» 
που συστήθηκε από το Χαρίλαο Θ. Κυπαρισσόπουλο με την 
από 21.7.1982 ιδιόγραφη διαθήκη του, η οποία δημοσιεύ¬ 
θηκε με το αριθ. 1058/14.10.1983 πρακτικό του Μονομε¬ 
λούς Πρωτοδ ικε ί ου Θ εσ/ν ί κη ς. Το κεφάλαιο τούτο αυτοτελούς 
διαχείρισης υπάγεται στην εποπτεία και τον έλ.εγχο των Υ¬ 
πουργών Εθνικής Παιδείας και Θρησκευμάτων και Οικο¬ 
νομικών και διέπεται από τις διατάξεις της συστατικήν του 
πράξης, του παρακάτω οργανισμού, του Α.Ν. 2039/1939, 
όπως ισχύει κάθε φορά ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

Ο οργανισμός αυτός αποτελ.είται από έξι (6) άρθρα και 
καταχωρίζεται παρακάτω : 

ΟΡΓΑΝΙΣΜΟΣ 

Καθορισμού λεπτομερειών του τρόπου εκτέλεσης του κοινω¬ 
φελούς σκοπού του, υπέρ του Δήμου Κολινδρού -Πιερίας, κε- 
φαλ.αίου αυτοτελούς διαχείρισην με την επωνυμία «ΚΥΠΛ- 
ΡΤΣΣΟΠΟΥΛΕΙΟ ΚΛΗΡΟΔΟΤΗΜΑ». 

Άρθρο 1. 

Νομική Μορφή Περιουσία. 

1. II περιουσία που άφησε ο Χαρίλαος Θ. Κυπαρισσό- 
πουλος με την από 21.7.1982 ιδιόγραφη διαθήκη του, που 
δημοσιεύτηκε με το αριθ. 1058/14.10.1983 πρακτικό του 
Μονομελούς Πρωτοδικείου Θεσσαλονίκης, αποτελεί, για το 
Δήμο Κολινδρού Πιερίας, κεφάλαιο αυτοτελούς διαχείρισης 
με την επωνυμία «ΚΠΙΛΡΙΣΣΟΠΟΓΛΕΙΟ ΚΛΗΡΟΔΟ¬ 
ΤΗΜΑ», που είναι χωριστό από την υπόλοιπη περιουσία του 
και διέπεται από τις διατάξεις της συστατικής του πράξης, 
του παρόντος οργανισμού, του Λ.Ν. 2039/1939, όπως ισχύει 
κάθε φορά ο νόμος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Η περιουσία αυτή αποτελείται από : 

α) ένα (1) διαμέρισμα στη Θεσσαλονίκη, στην πολυκα¬ 
τοικία της οδού Αγίου Δημητρίου αριθ. 124. 

β) εβδομήντα δύο (72) μετοχές Εθνικής Τράπεζας και 

γ) Την προθεσμιακή κατάθεση (αριθ. 955196 -4 από¬ 
δειξη) στην Εθνική Τράπεζα Ελλάδας, ποσού ενός εκατομ¬ 
μυρίου διακοσίων χιλιάδα»; (1.200.000) δραχμών. 

3. Πόροι του κλ,ηροδοτήματος είναι οι πρόσοδοι από την 
εκμίσθωση του διαμερίσματος (από 7.9.1986) τα μερί¬ 
σματα των μετοχών, οι τόκοι από τις καταθέσεις και γενικά 
τα εισοδήματα της περιουσίας του, καθιός και οι προς αυτό 
επιχορηγήσεις, κληρονομιές, κληροδοσίες, διυρεές. 

Άρθρο 2. 

Σκοπός. 

Σκοπός του κληροδοτήματος τούτου είναι η χωρίς δια¬ 
γωνισμό χορήγηση από τα καθαρά ετήσια εισοδήματα της 
περιουσίας του υποτροφιών,μιάς ή περισσοτέρας, σε απο¬ 
φοίτους δευτεροβάθμιας εκπαίδευσης ή πτυχιούχους ανω- 
τάτων εκπαιδευτικών ιδρυμάτο^ν, για ανώτατες ή μεταπτυ¬ 
χιακές σπουδές αντίστοιχα, οί οποίοι διακρίνονται για το 
ήθος, την αρετή και τη φιλομάθεια και που είναι γραμμένοι 
οι ίδιοι ή οι γονείς τους στα μητρώα ή τα δημοτολόγια του 
Δήμου Κολινδρού - Πιερίας. 

Άρθρο 3. 

Διαδικασία εκτέλεσης σκοπού. 

Λ\ Επιτροπή επι?.ογής και ανακήρυξης υποτρόφων. 

]. Οι υπότροφοι του κληροδοτήμ,ατος επιλέγονται από 
πενταμελή επιτροπή που αποτελείται από τους κάθε φορά : 
1) Δήμαρχο Κολινδρού, 2) ΙΙρόεδρο Δημοτικού Συμβου¬ 
λίου Κολινδρού, 2) Εφημέριο της εκκλησίας Αγίας Θεοδώρας, 
4) Λυκειάρχη του Λυκείου Κολινδρού και .>) από τον Δά¬ 
σκαλο που έχει τα περισσότερα χρόνια στα Δημοτικά σχο¬ 
λεία Κολινδρού. 

Καθήκοντα Προέδρου της επιτροπής επιλογής ασκεί ο Δή¬ 
μαρχος Κολινδρού. 

2. Όλα τα μέλη της επιτροπής επιλογής υποτρόφων πα¬ 
ρέχουν 7. ρος το κληροδότημα τις υπηρεσίες τους χωρίς μισθό. 
Δικαιούνται όμως οδοιπορικά έξοδα που αποδεικνύονται ότι 
πραγματοποιήθηκαν νόμιμα. 

3. Σε περίπτωση αποποίησης, παραίτησης ανικανότητας, 
έκπτωσης ή θανάτου κάποιου μέλους της επιτροπής επιλο¬ 
γής υποτρόφων, εφαρμόζονται όσα ορίζονται από τις δια¬ 
τάξεις του άρθρου 99 του Α.Ν. 2099/1939. 

Π εκλογή πραγματοποιείται μέσα σε δύο μήνες από την 
με οποιονδήποτε τρόπο κένωση της θέσης. 

Β'. Αρμοδιότητες επιτροπής επιλογής υποτρόφων. 

1. Η Επιτροπή επιλογής αποφασίζει, για κάθε θέμα που 
αφορά στην επιλογή υποτρόφων, καθώς και για κάθε ενέρ¬ 
γεια, που σχετίζεται με την εκπλήρωση του σκοπού του κλη¬ 
ροδοτήματος, πάντοτε όμως σύμφιυνα με τις διατάξεις της 
συστατικής πράξης, του παρόντος οργανισμού και του Α.Ν. 
2039/1939, όπιος αυτός κάθε φορά ισχύει. 

2. II Επιτροπή επιλογής υποτρόφων ειδικότερα : 

α) ΙΙαραλαμβάνει, ελέγχει τα δικαιολογητικά των υπο¬ 
ψηφίων και αποφασίζει την επιλογή και ανακήρυξη των υπο¬ 
τρόφων. 

β) Διαβιβάζει την απόφαση της επιλογής και ανακήρυξης 
υποτρόφων, μαζί με όλ.α τα σχετικά δικαιολογητικά, στο 
Δημοτικό Συμβούλιο Κολινδρού, το οποίο στη συνέχεια τα 
υποβάλλει για έγκριση στην αρμόδια από το νόμο Λρχή μαζί 
με τις τυχόν παρατηρήσεις της. 

γ) Σε περίπτωση που περισσότεροι του ενός υποψήφιοι 
έχουν τ: ίδια προσόντα, η επιλογή του ή των υποτρόφων γί¬ 
νεται με κλήρο. 

3. II Επιτροπή βρίσκεται σε απαρτία άν είναι παρόντα 
τα περισσότερα από τα μέλη της και οι προτάσεις της λαμ- 
βάνονται με πλειοψηφία των παρόντος και σε περίπτωση ισο- 
ψηφίας υπερισχύει η γνώμη, με την οποία τάχθηκε ο Πρό¬ 
εδρος. 

4. II Επιτροπή επιλογής τηρεί πρακτικά, για τις συνε¬ 
δριάσεις της, στα οποία καταχωρίζονται όλες οι αποφάσεις 
που λαμβάνονται σ αυτές καθώς και η γνώμη των μελών 
που τυχόν διαφουνούν. 

5. Τα πρακτικά υπογράφονται από όλα τα μέλη που έλα¬ 
βαν μέρος στις συνεδριάσεις και ανακοινώονται στο Δήμο. 

6. II Επιτροπή επιλογής συνεδριάζει πάντοτε με Πρό¬ 
εδρο το Δήμαρχο Κολινδρού, ο οποίος όταν απουσιάζει ή 
κωλύεται, αναπληρώνεται από τον Αντιδήμαρχο ή τον νόμιμο 
αναπληρωτή του στο αξίωμα του Δημάρχου. 

Γ'. Επιλογή και ανακήρυξη υποτρόφων. 

Οι υποτροφίες παρέχονται : 

α) Σε απόφοιτους δευτεροβάθμιας εκπαίδευσης με βάση 
το γενικό δαψμό του τίτλου σπουδών, δηλαδή του απολυτη¬ 

ρίου Λυκείου ή οποιασδήποτε άλλης σχολής της δευτερο¬ 
βάθμιας εκπαίδευσης, ως και σε φοιτητές ανωτάτων σχολών, 
β) Σε πτυχιούχους ανωτάτων εκπαιδευτικών ιδρυμάτουν, 
για μεταπτυχιακές σπουδές, με βάση το γενικό βαθμό του 
πτυχίου τους. 

Οι υποτροφίες παρέχονται μόνο σε πτυχιούχους Δημόσιας 
Εκπαίδευσης. 

2. Προϋποθέσεις για παροχή υποτροφιών είναι : 

α) 'Ηθος, αρετή φιλομάθεια και διαγωγή κοσμιωτάτη 
(που φαίνεται από το πτυχίο σπουδών) καί 

β) Να είναι γραμμένοι οι ίδιοι ή οι γονείς τους στα μη¬ 
τρώα αρρένων ή δημοτολόγια του Δήμου Κολινδρού. 

3. Λπαιτούμενα δικαιολογητικά : 
α) Πιστοποιητικό γέννησης. 

β) Απολυτήριο δευτεροβάθμιας εκπαίδευσης με τον ακρι¬ 
βή γενικό βαθμό ή πτυχίο ανώτατης Σαλής με τον ακριβή 
γενικό βαθμό. 

γ) Πιστοποιητικό ποινικού μητρώου, 
δ) Πιστοποιητικό Εισαγγελικής Αρχής (ότι δεν διώκεται) 
ε) Βεβαίωση της ανώτατης Σχολής στην οποία έχει εισαχ- 
θεί ότι φοιτά κανονικά ή ότι είναι γραμμένος και παρακο¬ 
λουθεί μεταπτυχιακές σπουδές. 

στ) Πιστοποιητικό ότι ο ίδιος ή οι γονείς του είναι γραμ¬ 
μένοι στα μητρώα ή δημοτολόγια του Δήμου Κολινδρού. 

4. Ο δικαιούχος υποτροφίας θα λαμβάνει το ποσό της υπο¬ 
τροφίας από το υποκατάστημα της Εθνικής Τράπεζας Κο- 
λ.ινδρού, μετά από εντολή του Δήμου Κολινδρού. 

Άρθρο 4. 

Οικονομική διαχείριση. 

1. Η Οικονομική διαχείριση του κεφαλιού τούτου αυτο¬ 
τελούς διαχείρισης περιλαμβάνει ετήσια περίοδο, η οποία 
αρχίζει την 1η Ιανουάριου και λήγει την 31η Δεκεμβρίου του 
ίδιου έτους. 

2. Η οικονομική διαχείριση γίνεται βάση προϋπολογι¬ 
σμών και απολογισμών εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Β. 
Δ/τος (Φ.Ε.Κ. 552/Λ/22.12.1939). 

Άρθρο 5. 

Βιβλία και στοιχεία. 

1. Το κληροδότημα τηρεί υποχρεωτικά τα ακόλουθα βι¬ 
βλία και στοιχεία : 

α) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, όλα 
τα έσοδα και έξοδα του κληροδοτήματος τούτου, που πρα¬ 
γματοποιούνται στη διάρκεια της χρήσης. 

β) Βιβλίο -μητρώο υποτρόφων, όπου καταχωρίζονται τα 
ονόματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά στοι¬ 
χεία που ορίζονται από τις διατάξεις του άρθρου 34 του από 
18.8.1941 Καν. Δ/τος. 

γ) Στελέχη αριθμημένων διπλοτύπων αποδείξεων είσ¬ 
πραξης και ενταλμάτων πληρωμής, θεωρημένα από το Δή¬ 
μαρχο Κολινδρού. 

Ως βιβλία πρωτοκόλλου αλληλογραφίας και πρακτικών 
συνεδριάσεων της Διοίκησης του κεφαλαίου τούτου αυτοτε¬ 
λούς διαχείρισης, χρησιμοποιούνται τα αντίστοιχα βιβλία 
του Δήμου Κολινδρού. 

2. Εκτός από τα παραπάνω βιβλία και στοιχεία, η Διοί¬ 
κηση του αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτητα, για την 
παρακολούθηση της διαχείρισης της περιουσίας του και της 
εκτέλεσης των σκοπών του. 

Άρθρο 6. 

Τροποποίηση Οργανισμού. 

Ο Οργανισμός του κεφαλαίου τούτου αυτοτελούς διαχεί¬ 
ρισης μπορεί να τροποποιηθεί ή να συμπληρωθεί με Προεδρι¬ 
κό Διάταγμα, σύμφωνα με τις διατάξεις του άρθρου 98 του 
Α.Ν. 2039/1939, ύστερα από πρόταση της Διοίκησης τού· 
του. 

ΕΦΗΜΕΡΙΣ ΤΗΣ ΚΎΠΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στον Υπουργό Εθνικής Παιδείας και Θρησκευμάτων και 
στον Αναπληρωτή Υπουργό Οικονομικών, αναθέτομε τη δη¬ 
μοσίευση και εκτέλεση του παρόντος Διατάγματος. 

Αθήνα, 15 Οκτωβρίου 1086 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

ΑΝΤΩΝΗΣ ΤΡΙΤΣΗΣ ΝΙΚΟ* ΑΘΑΝΑΣΟΠΟΥΑΟΕ 

Αρο». Φ9/2520 ( 3) 


Ρύθμιση του τρόπου και χρόνου καταβολής από την Δημοτική 

Επιχείριση Ύδρευση Αποχέτευσης Αάρισας (ΔΕΓΑΛ) 

στο Υποκατάστημα Ι.Κ.Α. Αάρισας των εισφορών του 

άρθρου 18 παρ. 2 του Νόμου 1543/198;). 

ΟΙ ΥΠΟΓΡΓΟΙ 

ΕΣΩΤΕΡΙΚΩΝ. ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. 

ΑΣΦΑΛΙΣΕΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του ν. 1558/1985 (Φ.Ε.Κ. 37 Α) «Κυ¬ 
βέρνηση και Κυβερνητικά Όργανα» και 

2. Τις διατάξεις της παρ. 4 του άρθρου 18 του ν. 1543/ 

1985 «Συνταξιοδότηση των παθόντων αγωνιστών της Εθνι¬ 
κής Αντίστασης, αποκατάσταση των αγωνιστούν που διώχθη- 
καν για τα κοινωνικά τους φρονήματα και συνταξιοόοτηση 
των αγωνισθέντων κατά της δικτατορίας και ά?.λες διατά¬ 
ξεις». , 

3. Την 5442/16.5.1986 απόφαση του Πρωθυπουργού 
και του Υπουργού Οικονομικούν «Ανάθεση αρμοδιοτήτων 
στον Υφυπουργό Οικονομικών Δημήτρη Γεωργακόπουλο» 
(Φ.Ε.Κ. 343/13/19.5.1986), αποφασίζουμε : 

1. Οι ασφαλιστικές εισφορές που προβλέπονται από τις 
διατάξεις του δεύτερου εδαφίου της παρ. 2 του άρθρο^ν 18 
του ν. 1543/1985, για την αναγνώριση ως συντάξιμου 
του χρόνου εκτός υπηρεσίας των μισθωτών της Δημοτικής 
Επιχείρησης Ύδρευσης Αποχέτευσης Λάρισας (ΔΕΓΑΛ) 
που 'αποκαθίστανται συνταξιοδοτικά σύμφωνα με τις δια¬ 
τάξεις του άρθρου 18 του ν. 1543/1985, υπολογίζονται με 
βάση το ποσοστό ασφάλισης του Κλάδου Συντάξεων του 
Ι.Κ.Α. και το σύνολο των μηνιαίων αποδοχών επί των 
οποίων καταβάλλονται εισφορές σύμφωνα με τις διατάξεις 
της Νομοθεσίας του Ι.Κ.Α. (άρθρο 25 παρ. 2 του α.ν. 
1846/1951 όπως τροποποιήθηκε με το άρθρο 1 παρ. 1 του 
Νόμου 825/1978), τις οποίες θα ελάμβανε ομοιόβαθμος 
του αποκαθισταμένου μισθωτός κατά την ημέρα που εκδίδε- 
ται η απόφαση για τη διοικητική του αποκατάσταση. 

2. Το ποσό της οφειλής για την αναγνώριση, του κατά 
την προηγούμενη παράγραφο χρόνου, αποδίδεται από την 
ΔΕΥΛΛ προς το Υποκατάστημα Ι.Κ.Α. Λάρισας εφάπαξ 
μέσα σε προθεσμία τριών (3) μηνών από την κοινοποίηση 
στην αρμόδια Υπηρεσία της ΔΕΥΑΛ της απόφασης του 
αρμόδιου οργάνου του παραπάνω Υποκ/τος Ι.Κ.Α. 

Σε περίπτωση που δεν εξοφληθεί το ποσό της οφειλής 
μέσα στην παραπάνω προθεσμία, εφαρμόζονται οι διατάξεις 
-της Νομοθεσίας του Ι.Κ.Α. για την είσπραξη των καθυστε- 
ρουμένων εισφορών (άρθρο 27 του Α.Ν. 1846/1951 όπως 
τροποποιήθηκε με το Ν.Δ. 3762/1957 και το άρθρο 19 
του Νόμου 1469/1984). , 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1986 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΕΣΩΤΕΡΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΓΑΜ. ΚΟΥΤΖΟΓΙΩΡΓΑΣ ΓΙΩΡΓΟΣ ΓΕΝΝΗΜΑΤΑ* 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΓΕΩΡΓΑΚΟΠΟΥΛΟ* 


Αρι-3, Δ2«/29363 (4) 

Προσωρινή πρόσληψη προσωπικού στον Ι3' Κρατικό Παιδικό 
ΣταΟυό Καισαριανής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : 

α) Του άρθρου 5 Κεφ. 13' του Ν. 993/1979. 
β) Του άρθρου 9 του Ν. 1476/1984. 

2. Την απόβαση της Τριμελούς Επιτροπής Υπουργούν 
17/20.3.1984. ' 

3. Την 1250/1985 (Φ.Ε.Κ. 745/85 τ. Β') απόφαση του 
Υπουργού Γγείας, Πρόνοιας και Κοινωνικών Ασφαλίσεων. 

4. Τις απρόβλεπτες και επείγουσες ανάγκες του 13' 
Κ.Π.Σ. Καισαριανής. 

5. Το γεγονός ότι οι ανάγκες αυτές δεν μπορούν να κα¬ 
λυφθούν με το προσωπικό που υπηρετεί ή με απόσπαση. 

6. Τα αποσπάσματα πρακτικών το)ν 10/17.9.1986 και 
17/24.9.1986 συνεδριάσεοιν του Λ.Σ. του 13' Κ.Π.Σ. Και- 

0X0 ΙΧνΤ /_ · 

7. Το έγγραφο του Β' Κ.Π.Σ. Καισαριανής 212/23.9. 
1986, αποφασίζουμε : 

1. Ορίζουμε τον αριθμό του αναγκαιούντος προσωπικού 
για πρόσληψη στον Ι3' Κρατικό Παιδικό Σταθμό Καισα- 
ριανής σε μία (1) υπάλληλο βοηθητικών εργασιών και 
εγκρίνουμε την 17/24.9.1986 απόφαση του Διοικητικού 
του Συμβουλίου για την πρόσληψη της Σοφίας Κούτουρλη, 
από 21.10.1986 και για χρονικό διάστημα μέχρι οκτώ (8) 
μηνών, με σχέση εργασίας ιδιωτικού δικαίου, για την αντι- 
μετούπιση επειγουσών υπηρεσιακών αναγκών. 

II απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 15 Οκτωβρίου 1986 
Με Εντολή Υπουργού 
II Ειδική Γραμματέας 
Μ. ΚΟΥΤΣΙΛΑΙΟΥ 


Αρι-3. Δ2α/29156 (5) 

Προσωρινή πρόσληψη προσωπικού στο Παράρτημα Πατρών 

του Εθνικού Ιδρύματος Αποκαταστάσεως Αναπήρων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : 

α) Του άρθρου 5 Κεφ. IV του Ν. 993/1979. 

β) Του άρθρου 9 του Ν. 1476/1984. 

2. Την πράξη της Τριμελούς Επιτροπής Υπουργών 
17/20.3.1984. 

3. Την απόφαση του Υπουργού Υγείας, Πρόνοιας και 

3. Την 1250/1985 (Φ.Ε.Κ. 745/1985 τ. Β') απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων. 

4. Τις επείγουσες και απρόβλεπτες ανάγκες του Ε.Ι.Α.Α. 

5. Το γεγονός ότι οι ανάγκες αυτές δεν μπορούν να κα- 
ύακρθούν με το προσωπικό που υπηρετεί ή με απόσπαση. 

6. Το απόσπασμα πρακτικού της 16/5.9.1986 συνεδρία¬ 
σης του Α.Σ. του Ε.Ι.Α.Α. 

7. Το έγγραφο του Ε.Ι.Α.Α. 4784/22.9.1986, αποφα¬ 
σίζουμε : 

1. Ορίζουμε τον αριθμό του αναγκαιούντος προσωπικού 
για πρόσληψη στο Παράρτημα Πατρών του Εθνικού Ιδρύ¬ 
ματος Αποκαταστάσεως Αναπήρων σε ένα (1) Τεχνίτη- 
Εκπαιδευτή Ραδιοτεχνίας, με σχέση εργασίας ιδιωτικού 
δικαίου και για χρονικό διάστημα μέχρι οκτώ (8) μηνούν, 
για την αντιμετώπιση επειγουσών υπηρεσιακών αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1986 
Με Εντολή Υπουργού 
Η Ειδική Γραμματέας 
Μ. ΚΟΥΤΣΙΛΑΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



